

Langusova ulica 4, 1535 Ljubljana T: 01 478 80 00

 F: 01 478 81 70

 E: gp.mzi@gov.si

 www.mzi.gov.si

|  |
| --- |
| Številka: 370-13/2019/80 |
| Ljubljana, 23. 12. 2021 |
|  |
| **GENERALNI SEKRETARIAT VLADE REPUBLIKE SLOVENIJE****Gp.gs@gov.si** |
| ZADEVA: Posodobljen Akcijski program za alternativna goriva v prometu za leti 2022 in 2023 ter Poročilo o izvajanju Akcijskega programa za alternativna goriva v prometu v letu 2020 - predlog za obravnavo  |
| 1. Predlog sklepov vlade: |
| Na podlagi 26. člena Energetskega zakona (Uradni list RS, št. 60/19 – uradno prečiščeno besedilo, 65/20, 158/20 – ZURE, 121/21 – ZSROVE in 172/21 – ZOEE), Strategije na področju razvoja trga za vzpostavitev ustrezne infrastrukture v zvezi z alternativnimi gorivi v prometnem sektorju v Republiki Sloveniji, št. 35400-16/2017/9 z dne 12. 10. 2017 ter v zvezi s Sklepom Vlade Republike Slovenije št. 37000-1/2018-10 z dne 6. 6. 2019, je Vlada Republike Slovenije na …. seji dne………pod točko…..sprejela naslednjiSKLEP:1. Vlada Republike Slovenije je sprejela posodobljen Akcijski program za alternativna goriva v prometu za leti 2022 in 2023.
2. Vlada Republike Slovenije se je seznanila s Poročilom o izvajanju Akcijskega programa za alternativna goriva v prometu v letu 2020.

mag. Jana Garvas Hočevar v.d. GENERALNEGA SEKRETARJAPrejme: Ministrstvo za infrastrukturoPriloge:* Predlog Akcijskega programa za alternativna goriva v prometu za leti 2022 in 2023
* Poročilo o izvajanju Akcijskega programa za alternativna goriva v prometu v letu 2020
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| **3.a Osebe, odgovorne za strokovno pripravo in usklajenost gradiva:** |
| * Jernej Vrtovec, minister,
* Blaž Košorok, državni sekretar,
* Aleš Mihelič, državni sekretar,
* Darko Trajanov, generalni direktor Direktorata za trajnostno mobilnost in prometno politiko,
* mag. Milena Černilogar Radež, sekretarka, vodja sektorja
* Marija Lesjak, podsekretarka v Sektorju za trajnostno mobilnost in prometno politiko
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Dne 6. 6. 2019, je Vlada Republike Slovenije s sklepom št. 37000-1/2018/10, potrdila prvi Akcijski program za alternativna goriva v prometu in hkrati sprejela sklep, da Ministrstvo za infrastrukturo o vsakoletnem spremljanju izvajanja Akcijskega programa poroča Vladi Republike Slovenije. Za izvajanje ukrepov Akcijskega programa pa je predvideno, da se za vsako leto pripravita pregled izvedenih ukrepov in njihova posodobitev za naslednje dveletno obdobje, ki bo upoštevala spremembe na trgu in spremenjene pogoje. MzI je, po medresorskem usklajevanju, pripravilo končno poročilo o izvajanju Akcijskega programa v letu 2020 ter noveliran Akcijski program za leti 2022 in 2023, ki ga posreduje vladi v potrditev.**Posodobljen Akcijski program za alternativna goriva v prometu za leti 2022 in 2023**Akcijski program zajema skupaj 19 ukrepov in je razdeljen na tri sklope: vozila in infrastruktura za alternativna goriva, normativne ureditve ter raziskovalni projekti, študije in drugi komplementarni ukrepi. Program je bil prenovljen na način, da je pregleden in vsebuje ukrepe kot izhajajo iz načrtov in programov organov državne uprave ter so del proračuna za leti 2022 in 2023.**Poročilo o izvajanju Akcijskega programa za alternativna goriva v letu 2020**Skupaj je bilo v letu 2020 za ukrepe spodbujanja uporabe alternativnih goriv v prometu porabljenih 14.881.471,00 EUR. Vsa sredstva se nanašajo na ukrepe za spodbujanje elektromobilnosti, tj. sofinanciranje nakupa 1107 lahkih vozil kategorije M1 (osebna vozila) in N1 (lahka tovorna vozila), kreditiranje 275 vozil, sofinanciranje nakupa 3 avtobusov za prevoz potnikov ter sofinanciranje vzpostavitve 39 polnilnih postaj. Za spodbujanje uporabe plina (SZP, UZP) ter tehnologij gorivnih celic in vodika v letu 2020 ni bilo izplačanih sredstev v okviru izvajanja Akcijskega programa za alternativna goriva v prometu. Prav tako se v letu 2020 ni izvedlo skupno javno naročilo Vlade RS za nakup vozil.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | DA |
| e) | socialno področje | DA |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA |
| 7.a Predstavitev ocene finančnih posledic nad 40.000 EUR:V Akcijskem programu so upoštevani ukrepi za katere so zagotovljena sredstva v Proračunu Republike Slovenije na postavkah MzI za leti 2022 in 2023. Vir sredstev za izvajanje ukrepov predstavljajo tudi sredstva namenskih skladov, tj. Sklada za podnebne spremembe ter Eko sklada. Pri posodobitvi ukrepov za leti 2022 in 2023 smo upoštevali razpoložljive finančne vire za ukrepe kot izhajajo iz Odloka o Programu porabe sredstev Sklada za podnebne spremembe v obdobju 2021-2023 (Uradni list RS, št. 101/21), sredstva zbrana na podlagi Zakona o učinkoviti rabi energije (prispevki za URE), ki jih z javnimi pozivi dodeljuje Eko sklad ter sredstva Sklada za odpornost in okrevanje v okviru Načrta za odpornost in okrevanje. Sredstva za komplementarni ukrep mapiranja ustreznih lokacij za polnilno infrastrukturo pa zagotavlja ELES d.o.o (Sistemski operater prenosnega elektroenergetskega omrežja).

|  |  |  |
| --- | --- | --- |
| **Vir** | **2022** | **2023** |
| Sredstva na postavkah MzI | 2.199.660,00 | 1.318.500,00 |
| Eko sklad (nepovratna sredstva za URE)1 | 7.000.000,00 | 7.000.000,00 |
| Eko sklad (krediti) 2 | 6.600.000,00 | 6.600.000,00 |
| Sklad za podnebne spremembe (MOP)3 | 14.700.000,00 | 12.200.000,00 |
| Sklad za okrevanje in odpornost (NOO) | 0,00 | 1.590.000,00 |
| **SKUPAJ sredstva v Proračunu RS, v namenskih skladih ali poslovnih načrtih organov državne uprave** | **30.498.371,31** | **28.704.495,83** |
| Sredstva ELES d.o.o | 150.000,00 | 0,00 |
| **SKUPAJ VSA SREDSTVA**  | **30.649.660,00** | **28.708.500,00** |

1 Načrtovana sredstva za javni poziv za sofinanciranje nakupa električnih vozil iz prispevkov za energetsko učinkovitost (URE) na podlagi 5. člena Zakona o učinkoviti rabi energije (Uradni list RS, št. 158/20), ki jih dodeljuje Eko sklad v okviru programa za izboljšanje energetske učinkovitosti. 2 Načrtovana sredstva za kreditiranje okoljskih naložb iz namenskega premoženja Eko sklada na podlagi 146.c člena Zakona o varstvu okolja (ZVO-1). Višina sredstev je ocenjena glede na istovrstne izdatke v letu 2020 (Poročilo o izvajanju AP v letu 2020).3 Sredstva sklada za podnebne spremembe za področje »Energetska učinkovitost, promet« kot izhaja iz priloge Odloka o Programu porabe sredstev Sklada za podnebne spremembe v obdobju 2021-2023 (Uradni list RS, št. 101/21).Podrobneje so sredstva po ukrepih opredeljena v preglednicah Akcijskega programa v poglavju 4. |
|  |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
|  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
|

|  |  |  |  |  |
| --- | --- | --- | --- | --- |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| 2430 MZI | Evidenčni projekt 1541-15-0007 - Spodbujanje nizkoogljičnih strategij | 160097 PN4.4-Trajnostna mobilnost-14-20-EU | 0,00 | 1.000.000,00 |
| 2430 MZI | Evidenčni projekt 1541-15-0007 - Spodbujanje nizkoogljičnih strategij | 170250 PN4.4-Trajnostna mobilnost-14-20-ESRR-zahod-EU | 0,00 | 764.528,00 |
| 2430 MZI | Evidenčni projekt 1541-15-0007 - Spodbujanje nizkoogljičnih strategij | 170251 PN4.4-Trajnostna mobilnost-14-20-ESRR-zahod-slovenska udeležba | 0,00 | 191.132,00 |
| 2430 MZI | 2430-17-0003 Upravljanje prometne politike | 160093-Vseevropsko omrežje - IPE 14-20 - EU | 0,00 | 72.000,00 |
| 2430 MZI | 2430-17-0003 Upravljanje prometne politike | 160094-Vseevropsko omrežje - IPE 14-20 - slovenska udeležba | 0,00 | 29.500,00 |
| 2430 MZI | 2411-11-008 Upravljanje prometne politike | 221075-Spodbujanje prehoda na trajnostno mobilnost | 0,00 | 142.500,00 |
| 96032 Eko sklad | Program Eko sklada za kreditiranje okoljskih naložb | / | 0,00 | 6.600.000,00 |
| 96032 Eko sklad | Program Eko sklada za izboljšanje energetske učinkovitosti na podlagi ZURE  | / | 0,00 | 7.000.000,00 |
| 2550 Ministrstvo zaokolje in prostor | št. 2550-17-0003 EP »Poraba sredstev Sklada za podnebnespremembe« | PP 559 Sklad za podnebnespremembe | 0,00 | 14.700.000,00 |
| **SKUPAJ sredstva v Proračunu RS, v namenskih skladih ali poslovnih načrtih organov državne uprave**  | **0,00** | **30.499.660,00** |

**Pregled po virih in ukrepih za celotno trajanje AP (2022 in 2023)**

|  |  |  |  |  |  |
| --- | --- | --- | --- | --- | --- |
| **Ime proračunskega uporabnika**  | **Šifra in naziv ukrepa, projekta** | **Šifra in naziv proračunske postavke** | **Znesek za t + 1 (2022)** | **Znesek za t + 2 (2023)** | **UKREP**  |
| 2430 MZI | Evidenčni projekt 1541-15-0007 - Spodbujanje nizkoogljičnih strategij | 160097 PN4.4-Trajnostna mobilnost-14-20-EU | 1.000.000,00 | 1.000.000,00 | U8 |
| 2430 MZI | Evidenčni projekt 1541-15-0007 - Spodbujanje nizkoogljičnih strategij | 170250 PN4.4-Trajnostna mobilnost-14-20-ESRR-zahod-EU | 764.528,00 | 0,00 | U7 |
| 2430 MZI | Evidenčni projekt 1541-15-0007 - Spodbujanje nizkoogljičnih strategij | 170251 PN4.4-Trajnostna mobilnost-14-20-ESRR-zahod-slovenska udeležba | 191.132,00 | 0,00 | U7 |
| 2430 MZI | 2430-17-0003 Upravljanje prometne politike | 160093-Vseevropsko omrežje - IPE 14-20 - EU | 72.000,00 | 112.000,00 | U14 |
| 2430 MZI | 2430-17-0003 Upravljanje prometne politike | 160094-Vseevropsko omrežje - IPE 14-20 - slovenska udeležba | 29.500,00 | 46.500,00 | U14 |
| 2430 MZI | 2411-11-008 Upravljanje prometne politike | 221075-Spodbujanje prehoda na trajnostno mobilnost | 142.500,00 | 160.000,00 | U15,U16 |
| 96032 Eko sklad | Program Eko sklada za kreditiranje okoljskih naložb | / | 6.600.000,00 | 6.600.000,00 | U5 |
| 96032 Eko sklad | Program Eko sklada za izboljšanje energetske učinkovitosti na podlagi ZURE  | / | 7.000.000,00 | 7.000.000,00 | U4 |
| 2550 Ministrstvo zaokolje in prostor | št. 2550-17-0003 EP »Poraba sredstev Sklada za podnebnespremembe« | PP 559 Sklad za podnebnespremembe | 14.700.000,00 | 12.200.000,00 | U1,U2,U3,U6 |
| 2430 MZI | Sklad za okrevanje in odpornost (NOO) | / | 0,00 | 1.190.000,00 | U9 |
| 1711 MNZ | Sklad za okrevanje in odpornost (NOO) | / | 0,00 | 400.000,00 | U10 |
| **SKUPAJ sredstva v Proračunu RS, v namenskih skladih ali poslovnih načrtih organov državne uprave** | **30.649.660,00** | **28.708.500,00** |   |

 |
|  |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
| SKUPAJ |  |  |
| **OBRAZLOŽITEV:**Finančne posledice so navedene v točki 7.a. Podrobno so podani opisi pri vsakem posameznem ukrepu v Akcijskem programu v poglavju 4. |
| 7.b Predstavitev ocene finančnih posledic pod 40.000 EUR: |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.

Strategija priporoča občinam uvedbo določenih ukrepov na področju razvoja alternativnih goriv v prometu. Od občin pa je odvisno, v kolikšni meri jih bodo upoštevale. | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
|  |
| Gre za že sprejet Akcijski program za leti 2020-2021 dne 16. 12. 2020, ki ga je Ministrstvo za infrastrukturo posodobilo glede na razpoložljive vire za leti 2022 in 2023.  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | / |
| **11. Gradivo je uvrščeno v delovni program vlade:** | **DA** |
|  Blaž Košorok  Državni sekretar |

PRILOGE:

* Poročilo o izvajanju Akcijskega programa za alternativna goriva v prometu v letu 2020
* Predlog Akcijskega programa za alternativna goriva v prometu za leti 2022 in 2023

**OBRAZLOŽITEV**

|  |
| --- |
| V Uradnem listu EU je bila 22. oktobra 2014 objavljena Direktiva 2014/94/EU Evropskega parlamenta in Sveta o vzpostavitvi infrastrukture za alternativna goriva. Za alternativna goriva se po tej direktivi štejejo električna energija, zemeljski plin (utekočinjen naftni plin – UNP, stisnjen zemeljski plin – SZP in utekočinjen zemeljski plin – UZP), biometan, biogoriva, sintetična in parafinska goriva ter vodik (H2).Direktiva v členu 3 državam članicam EU nalaga, da morajo do 18. novembra 2016 sprejeti »nacionalni okvir politike za razvoj trga v zvezi z alternativnimi gorivi v prometnem sektorju ter za vzpostavitev ustrezne infrastrukture«. Ta del direktive se je prenesel v slovenski pravni red s **Strategijo na področju razvoja trga za vzpostavitev ustrezne infrastrukture v zvezi z alternativnimi gorivi v prometnem sektorju v Republiki Sloveniji (v nadaljevanju Strategija)**. Strategijo je Vlada Republike Slovenije sprejela 12. oktobra 2017 in hkrati sprejela sklep, da na njeni podlagi Ministrstvo za infrastrukturo (v nadaljevanju MzI) pripravi Akcijski program za alternativna goriva v prometu (v nadaljevanju Akcijski program). Dne 6. 6. 2019, je Vlada Republike Slovenije s sklepom št. 37000-1/2018/10, potrdila prvi Akcijski program za alternativna goriva v prometu in hkrati sprejela sklep, da Ministrstvo za infrastrukturo o vsakoletnem spremljanju izvajanja Akcijskega programa v prometu poroča Vladi Republike Slovenije. Za izvajanje ukrepov akcijskega programa pa je predvideno, da se za vsako leto pripravita pregled izvedenih ukrepov in njihova posodobitev za naslednje dveletno obdobje, ki bo upoštevala spremembe na trgu in spremenjene pogoje. MzI je pripravilo poročilo o izvajanju Akcijskega programa v letu 2020 ter noveliran Akcijski program za leti 2022 in 2023.**POUDARKI GRADIVA – Akcijski program za alternativna goriva v prometu za leti 2022 in 2023**Promet prispeva skoraj tretjino emisij toplogrednih plinov v Sloveniji oziroma več kot polovico v netrgovalnem sektorju in je pomemben vzrok za onesnaženost zraka v mestih. Trajna rešitev za ta izziv je prehod na trajnostno mobilnost z nizkimi emisijami ogljika in onesnaževal zraka s poudarkom na aktivni mobilnosti in javnem potniškem prometu. Akcijski program zajema skupaj 19 ukrepov in je razdeljen na tri sklope: vozila in infrastruktura za alternativna goriva, normativne ureditve ter raziskovalni projekti, študije in drugi komplementarni ukrepi. Program je bil prenovljen na način, da je pregleden in vsebuje ukrepe kot izhajajo iz načrtov in programov organov državne uprave ter so del proračuna za leti 2022 in 2023.**Potrebna struktura vozil za doseganje ciljev**Za doseganje ciljev, povezanih s postopkom razogljičenja prometa v Sloveniji in z doseganjem indikativnih ciljev OPTGP ter udejanjanje zavez, sprejetih v Republiki Sloveniji in obvez Republike Slovenije na osnovi mednarodnih sporazumov in zakonodaje EU, bo treba v prihodnjih letih spremeniti strukturo vozil v Sloveniji. Strategija opredeljuje optimalni scenarij strukture voznega parka v cestnem prometu za štiri kategorije vozil: • osebni avtomobili (predvideva povečanje deleža osebnih avtomobilov na alternativna goriva oziroma na alternativni pogon v celotnem slovenskem voznem parku avtomobilov do leta 2030 na 20 %). • lahka tovorna vozila (predvideva povečanje deleža lahkih tovornih vozil na alternativna goriva v celotnem slovenskem voznem parku lahkih tovornih vozil do leta 2030 na 13,5 %).• avtobusi (predvideva povečanje deleža avtobusov na alternativna goriva v celotnem slovenskem voznem parku avtobusov do leta 2030 na 41,25 %).• težka tovorna vozila (predvideva povečanje deleža težkih tovornih vozil na alternativna goriva v celotnem slovenskem voznem parku težkih tovornih vozil do leta 2030 na 28,1 %).Struktura voznega parka se bo spreminjala glede na prve registracije vozil na alternativna goriva **Razvoj infrastrukture za alternativna goriva** Skladno s cilji Strategije je predviden razvoj polnilne infrastrukture za alternativna goriva sorazmerno z naraščajočim številom vozil na alternativni pogon. Strategija predvideva razvoj polnilne infrastrukture za električna baterijska vozila in priključne hibride (PHEV), vozila na vodikove gorivne celice, stisnjen zemeljski plin (SZP) ter utekočinjen zemeljski plin (UZP).**Ukrepi za uresničitev ciljev na področju uporabe alternativnih goriv v prometu** Akcijski program predvidevata tri glavne skupine ukrepov: elektromobilnost, uporabo plina (ogljikovodiki) ter uporabo vodika in tehnologij gorivnih celic.**Ukrepi za spodbujanje elektromobilnosti:*** ukrepi na področju vozil (sofinanciranje nakupa vozil, ugodno kreditiranje nakupa vozil, vključitev električnih vozil v skupna javna naročila vlade),
* ukrepi na področju zagotavljanja polnilne infrastrukture (sofinanciranje nakupa in vzpostavitve polnilne infrastrukture, izvedba demonstracijskih projektov na področju javnega potniškega prometa),
* ukrepi na področju normativnih ureditev (predlog zakona o alternativnih gorivih v prometu, priprava podzakonskega akta za dodeljevanje finančnih spodbud),
* študije in komplementarni ukrepi (mapiranje ustreznih lokacij za vzpostavitev polnilne infrastrukture, vzpostavitev harmonizirane nacionalne točke dostopa za podatke o infrastrukturi za AG, priprava analiz in identifikacija potreb za pripravo ustreznih podpornih shem, itd.)

**Ukrepi za spodbujanje uporabe plina v prometu** Ukrepi za spodbujanje uporabe plina zajemajo tri skupine ukrepov: utekočinjen naftni plin (UNP), stisnjen zemeljski plin (SZP) ter utekočinjen zemeljski plin (UZP). Ukrepi se nanašajo na ukrepe na področju vozil (sofinanciranje nakupa ali predelave vozil, vključitev vozil v skupna javna naročila, ugodno kreditiranje nakupa vozil).**Ukrepi za spodbujanje uporabe vodika in tehnologij gorivnih celic**Ukrepi se nanašajo predvsem na področje vozil (sofinanciranje nakupa vozil, ugodno kreditiranje nakupa vozil),zagotavljanja polnilne infrastrukture (sofinanciranje polnilne infrastrukture in ugodno kreditiranje nakupa polnilne infrastrukture) ter izvedbo pilotnega projekta kot kombinacija nakupa vozil in postavitve polnilne infrastrukture.**POUDARKI GRADIVA – Poročilo o izvajanju Akcijskega programa za alternativna goriva v letu 2020**Skupaj je bilo v letu 2020 za ukrepe spodbujanja uporabe alternativnih goriv v prometu porabljenih 14.881.471,00 EUR EUR javnih sredstev kot sledi iz preglednic. Vsa sredstva se nanašajo na ukrepe za spodbujanje elektromobilnosti, tj. sofinanciranje nakupa 1107 lahkih vozil kategorije M1 (osebna vozila) in N1 (lahka tovorna vozila), kreditiranje 275 vozil, sofinanciranje nakupa 3 avtobusov za prevoz potnikov ter sofinanciranje vzpostavitve 39 polnilnih postaj. Za spodbujanje uporabe plina (SZP, UZP) ter tehnologij gorivnih celic in vodika v letu 2020 ni bilo izplačanih sredstev v okviru izvajanja Akcijskega programa za alternativna goriva v prometu. Prav tako se v letu 2020 ni izvedlo skupno javno naročilo Vlade RS za nakup vozil.V letu 2020 je Eko sklad objavil skupno 4 javne pozive za nepovratna sredstva ter tri javne pozive za povratna sredstva za sofinanciranje ukrepov spodbujanja alternativnih goriv v prometu. S področja normativnih ureditev je bil spremenjen Zakon o davku na motorna vozila (ZDMV-1), Zakon o davku na motorna vozila (Uradni list RS, št. 200/20). Cilj prenovljenega Zakona o davku na motorna vozila je pospešitev in avtomatizacija odmere DMV. Prenovljen Zakon o davku na motorna vozila veže višino zneska davka izključno na okoljske kriterije, s čimer bo prispeval k prehodu na čistejša vozila. S tem sta se delno realizirala ukrepa SZP6 in UZP8 iz Akcijskega programa. Spremenil pa se je tudi Zakon o spremembah in dopolnitvah Zakona o cestninjenju – ZCestn-B (Uradni list RS, št. 158/20 z dne 2. 11. 2020). Zaradi zasledovanja okoljskih oziroma trajnostnih ciljev prometne politike se je za plinska in električna vozila, katerih največja dovoljena masa presega 3.500 kg, v letu 2020 uvedlo znižano cestnino, in sicer na način, da se jih je uvrstilo v isti razred kot najčistejša vozila emisijskega razreda EURO EEV in EURO VI. Z ukrepom se želi spodbuditi razvoj in implementacijo sodobnejših oziroma čistejših tehnologij pogonskih agregatov tovornih vozil, prav tako se s tem spodbuja predelavo vozil na plinski pogon. Podoben sistem uvrstitve tovrstnih vozil ima v veljavi tudi sosednja Republika Avstrija, ki je z vidika okoljske osveščenosti in ukrepanja med vodilnimi državami EU. Podobne olajšave pri plačilu cestnine za tovorna vozila na plinski pogon ima tudi Republika Nemčija, ki je njihovo shemo olajšav nedavno podaljšala do leta 2023. S tem sta se realizirala ukrepa SZP7 in UZP9 iz Akcijskega programa. |